**Anexa nr. 7 Ghid**

**Ghidul Evaluatorului,**

**Comisia de evaluare și selecție – Agenda Comunității**

Prezenta procedură s-a elaborat în vederea reducerii gradului de subiectivism în ierarhizarea ofertelor, modalitatea de adaptare a bugetelor solicitate și justificarea tuturor deciziilor luate de comisiile de selecție referitoare la proiectele propuse pentru finanțare nerambursabilă.

În acest sens, în vederea uniformizării criteriilor de selecție au fost elaborate următoarele documente / proceduri care vin atât în sprijinul membrilor comisiilor în vederea realizării evaluării cât și în sprijinul transparentizării procedurii de evaluare:

1. **Noțiuni generale**
2. **Grilă de evaluare pentru fiecare proiect în parte**
3. **Raport de evaluare**
4. **Detalierea criteriilor de evaluare și explicația punctajelor ce pot fi acordate**
5. **Justificarea modalității de alocare a bugetelor**
6. **Noțiuni generale**

Pentru fiecare proiect evaluatorul are obligația de a completa punctajul pe care îl consideră adecvat în grila de evaluare, punctaj pe care trebuie sa îl justifice în raportul narativ în cel puțin trei rânduri de text. La finalul perioadei de evaluare, evaluatorul are obligația de a transmite grilele și rapoartele de evaluare completate pentru fiecare ofertă în parte. Capitolele următoare prezintă informații despre rolul evaluatorilor, principiile evaluării, practica procesului de evaluare, modul de apreciere a criteriilor de evaluare și alte recomandări specifice. În procesul de evaluare experții vor ține seama, cumulativ, de prevederile din acest Ghid și de cele incluse în Ghidul Solicitantului.

Evaluarea este o etapă esențială a procedurii de selecție, care are ca finalitate acordarea de finanțări din fonduri publice acelor propuneri de programe / proiecte / acțiuni care pot oferi cea mai semnificativă contribuție la atingerea priorităților municipalității.

„Impactul finanțării în ansamblul ei depinde de calitatea evaluării, aceasta constituind responsabilitatea majoră a evaluatorului. Rolul evaluatorilor este foarte important și trebuie să fie ghidat de integritate, obiectivitate, imparțialitate, completitudine și corectitudine, pentru a asigura o evaluare a cererilor de finanțare în conformitate cu obiectivele și principiile municipalității.

INTEGRITATEA este asigurată prin absența intereselor patrimoniale sau de altă natură ale evaluatorilor în relație cu cererile de finanțare pe care le evaluează.

OBIECTIVITATEA decurge din distanțarea evaluatorului față de idei preconcepute, ideologii, convingeri, idiosincrazii de natură să influențeze aprecierea ofertei.

IMPARȚIALITATEA este reflectată prin analizarea informațiilor furnizate în cererea de finanțare, în mod neutru, ignorând elementele sau informațiile din mediul extern proiectului care nu fac obiectul cererii de finanțare și al anexelor ei.

COMPLETITUDINEA evaluării decurge din punctarea fiecăruia dintre criteriile de evaluare și analizarea cererilor de finanțare în întregime, inclusiv a documentelor suplimentare furnizate de către solicitanți.

CORECTITUDINEA evaluării impune evaluatorilor să judece fiecare cerere de finanțare în mod individual, fără a include în comentarii referiri la alte proiecte sau la alte informații externe proiectului.

1. **Grila de evaluare a proiectelor**

Organizația:........................................................................................................................................................

Numele proiectului: ............................................................................................................................................

|  |  |  |  |
| --- | --- | --- | --- |
| Nr. Crt | CRITERIU | Punctaj maxim | Punctaj  acordat |
| **1.** | **Calitatea şi relevanța proiectului** | **45** |  |
| * 1. Demonstrarea faptului că proiectul vizează interesul comunității generale sau al   unei subcomunități | 15 |  |
| * 1. Relevanţa proiectului pentru contextul local | 10 |  |
| * 1. Capacitatea proiectului de a genera coeziune la nivelul comunității, de **a forma și întări** **capacitatea acesteia de a se autogestiona** în vederea creșterii bunăstării tuturor membrilor săi, inclusiv a generațiilor viitoare | 10 |  |
|  | * 1. Capacitatea proiectului de a se înscrie Strategia de dezvoltare a municipiului Galaţi | 10 |  |
| **2.** | **Fezabilitatea proiectului** | **15** |  |
| *2.1. Experienţa managerială şi capacitatea de implementare.* Solicitantul are suficientă experienţă în managementul de proiect şi capacitate de administrare a proiectelor din domeniul vizat. | *5* |  |
| 2.2. *Metodologie*  Corelare clară între obiective – activități – costuri, coerența proiectului | *10* |  |
| **3.** | **Rezultatele, impactul şi sustenabilitatea proiectului propus** | **20** |  |
| 3.1. Definirea clară a rezultatelor vizate (indicatori cantitativi) și a impactului preconizat asupra grupului / grupurilor țintă | 7 |  |
| 3.2. Capacitatea proiectului de a fi continuat, de a genera sustenabilitate | 6 |  |
| 3.3. Conform rezultatelor monitorizării (efectuate de instituția finanțatoare) pentru evenimentele anului anterior | 7 |  |
| **4.** | **Buget** | **20** |  |
| 4.1. Cheltuielile propuse reflectă în mod real raportul cost-valoare vs. beneficii aduse de proiect | 10 |  |
| 4.2. Cheltuielile se încadrează în limitele legale corespunzătoare, sunt justificate şi oportune. Costurile estimative nu au fost supra sau sub dimensionate. | 10 |  |
|  | **PUNCTAJ TOTAL MAXIM** | **100** |  |

1. **Raport de evaluare**

Numărul de înregistrare al proiectului: ...................................................

Denumire proiect: ............................................................................................................................................

Denumirea solicitantului.....................................................................................................................................

--------------------------------------------------------------------------------------------------------------

Calitatea și originalitatea proiectului

……………………………………………………………………………………………………………………………..

……………………………………………………………………………………………………………………………..

Fezabilitatea proiectului

……………………………………………………………………………………………………………………………..

……………………………………………………………………………………………………………………………..

Rezultatele, impactul și sustenabilitatea

……………………………………………………………………………………………………………………………..

……………………………………………………………………………………………………………………………..

Bugetul

……………………………………………………………………………………………………………………………..

……………………………………………………………………………………………………………………………..

Recomandări

……………………………………………………………………………………………………………………………..

Nume evaluator: ...................................................

Data: ............................. Semnătura: .....................

1. **Detalierea criteriilor de evaluare și explicația punctajelor ce pot fi acordate**

|  |  |  |
| --- | --- | --- |
| **Nr.** | **Criteriu** | **Pondere în evaluare** |
| 1. | Calitatea şi originalitatea proiectului | 45% |
| 2. | Fezabilitatea proiectului | 15% |
| 3. | Rezultatele, impactul şi sustenabilitatea proiectului propus | 20% |
| 4. | Buget | 20% |

**Detalierea criteriilor:**

**1. Calitatea şi relevanța proiectului**

Vizează stabilirea calității și relevanței proiectului pentru contextul social și capacitatea proiectului de a acționa ca și catalizator al dezvoltării economice și sociale a orașului, de a consolida identitatea și imaginea locului și de a exploata potențialul turistic și gastronomic al acestuia.

|  |  |
| --- | --- |
| *Punctaj maxim* | *45* |
| *Referință în formularul de finanțare* | * Descrierea solicitantului * Date generale ale proiectului * Descrierea proiectului / date generale ale proiectului * Evenimentele / activitățile din cadrul proiectului * Justificarea proiectului * Scopul proiectului * Obiectivele proiectului * Parteneriate / Surse de finanțare * Grupul țintă, evaluarea rezultatelor și impactul proiectului * Bugetul / venituri / cheltuieli * Modalități de mediatizare |
| *Detalierea punctajului* | **1.1 Demonstrarea faptului că proiectul vizează interesul comunității generale sau al unei subcomunități – 15 puncte**  - claritatea expunerii și originalitatea ideilor solicitantului;  - buna cunoaștere a domeniului căruia i se adresează proiectul  - identificarea corectă a nevoilor comunității  **1.2. Relevanța proiectului pentru contextul local**  - Se va analiza identificarea nevoilor generale și a celor specifice și anvergura geografică prin evaluarea generală și neexclusivă, după caz și în funcție de specificul proiectului -  Astfel;  - existența în cererea de finanțare a unor date concrete sau indicarea unor surse de verificare externe (link-uri, documente și rapoarte de analiză și statistică, studii, cercetări)  - existența unor informații verificabile care să indice realizarea de analize și / sau  cercetări proprii ale solicitantului și / sau partenerilor, realizate anterior depunerii  proiectului sau argumentarea experienței directe în derularea de proiecte anterioare cu grupul țintă vizat  - calitatea și relevanța informațiilor despre grupurile țintă și nevoile / oportunitățile  identificate; se oferă informații despre motivația selectării grupului țintă inclusiv  definirea numerică a beneficiarilor  - este explicitat gradul de importanță al nevoii adresate de către proiect, față de alte nevoi, pe baza relației cauză-problemă-efect (se recomandă identificarea și adresarea celor mai semnificative nevoi și oportunități)  - aprecierea realistă a impactului și efectelor pe termen lung ale proiectului, prin raportarea la nevoile / oportunitățile precizate;  - adecvarea proiectului față de obiectivele strategice ale municipalității și față de contextul social;  **1.3 Capacitatea proiectului de a genera coeziune la nivelul comunității, de a forma și întări capacitatea acesteia de a se autogestiona în vederea creșterii bunăstării tuturor membrilor săi, inclusiv a generațiilor viitoare – 10 puncte**  Se va urmări dacă sunt:  - metode de identificare și definire a grupurilor țintă, de determinare a nevoilor identificate, precum și argumentarea necesității implementării proiectului și contribuția proiectului la politicile locale, naționale și / sau europene din domeniu;  - corelația dintre grupuri țintă, nevoi / oportunități, activitățile propuse și rezultatele anticipate;  - sunt incluse activități de comunicare și promovare precum și indicatori de monitorizare și evaluare;  - sunt descrise materialele de promovare și diseminare, canalele de comunicare;  - comunicarea și promovarea sunt relevante pentru grupurile țintă vizate și se folosesc metode adecvate acestora;  1.4.Capacitatea proiectului de a dezvolta turismul cultural în municipiul Galați; |
| *Observații* | Punctajul se acordă cumulativ |

**2. Fezabilitate proiectului**

Vizează resursele umane și logistice ale proiectului în raport cu planul de acțiune și riscurile identificate

|  |  |
| --- | --- |
| *Punctaj maxim* | *15* |
| *Referință în formularul de finanțare* | * Descrierea solicitantului * Date generale ale proiectului * Descrierea proiectului / date generale ale proiectului * Evenimentele / activitățile din cadrul proiectului * Justificarea proiectului * Scopul proiectului * Obiectivele proiectului * Parteneriate / Surse de finanțare * Grupul țintă, evaluarea rezultatelor și impactul proiectului * Bugetul / venituri / cheltuieli * Raportul de activitate din anul precedent * Ediții anterioare   *Notă: O căutare pe internet a solicitantului poate confirma și completa informațiile înscrise în proiect cu privire la experiența managerială și capacitatea instituțională* |
| *Elemente de analiză* | Experiența solicitantului, a partenerilor în managementul de proiect, capacitatea de implementare, competențele solicitantului și ale partenerilor în domeniul proiectului și nivelul de implicare al partenerului de proiect în conceperea și implementarea proiectului. |
| *Detalierea punctajului* | Capacitatea de implementare, dar și competențele se măsoară prin mijloace specifice, cu precădere în aria resurselor (inclusiv financiare) ale solicitantului și ale partenerilor, dar și ale activității anterioare depunerii prezentei cereri de finanțare.  Reprezintă un punct forte al cererii de finanțare existența unui parteneriat cât mai activ și variat la nivelul completării / complementarității experienței și / sau a surselor de finanțare.  CV-urile membrilor echipei de proiect vor fi corelate cu informația legată de structura și responsabilitățile echipei, descrise la metodele de implementare a proiectului, precum și cu planul de activității. În cazurile în care anexarea CV-urilor echipei sau a unor experți externi are menirea de a suplini lipsa de experiență organizațională în managementul de proiect, acest lucru se va puncta numai în funcție de rolul efectiv al persoanei respective în realizarea proiectului  În egală măsură parteneriatele contribuie la fezabilitatea proiectului în măsura în care se concretizează în participarea partenerului în implementarea activităților, corelată cu nivelul de expertiză, aria tematică, resursele alocate (inclusiv financiare). Simpla participare la activități din cadrul proiectului nu demonstrează o reală implicare la nivel de parteneriat.  Aspectele vizate:  2.1 Experiența managerială și capacitatea de implementare. **- 5 puncte;**  - solicitantul are suficientă experiență în managementul de proiect și capacitate de administrare a proiectelor în domeniul vizat  (numărul, tipul și complexitatea proiectelor anterioare implementate de către solicitant / parteneri).  - existența de informații relevante referitoare la competențele profesionale, expertiza sau experiența membrilor echipei de proiect.  - legitimitatea demersului - solicitanții și partenerii au derulat proiecte (fie individual, fie împreună) sau au desfășurat anterior activitatea în domeniul sau domeniile vizate de proiect.  2.2 Metodologie– **10 puncte;**  - adecvarea activităților în funcție de obiective, coerența proiectului  - metodologia de comunicare și planul de promovare capabile să asigure vizibilitatea proiectului;  - alocarea resursei umane necesare implementării în raport cu activitățile propuse;  - calitatea parteneriatelor modul activ de distribuire a rolurilor între solicitant, parteneri și alte organizații care contribuie la implementare și distribuția resurselor între parteneri. |
| *Observații* | Punctajul se acordă cumulativ |

**3. Rezultatele, impactul și sustenabilitatea proiectului propus**

|  |  |
| --- | --- |
| *Punctaj maxim* | *20* |
| *Referință în formularul de finanțare* | * Descrierea solicitantului * Date generale ale proiectului * Descrierea proiectului / date generale ale proiectului * Evenimentele / activitățile din cadrul proiectului * Justificarea proiectului * Scopul proiectului * Obiectivele proiectului * Parteneriate / Surse de finanțare * Grupul țintă, evaluarea rezultatelor și impactul proiectului * Bugetul / venituri / cheltuieli * Raportul de activitate din anul precedent * Ediții anterioare |
| *Elemente de analiză* | Analiza acestui criteriu se bazează pe coroborarea tuturor informațiilor colectate din cadrul cererii de finanțare și din cadrul documentelor specifice referitoare la:  - Relația dintre obiectivele proiectului și prioritățile stabilite de municipalitate;  - Analiza de nevoie / oportunitate și abordarea acesteia;  - Impactul estimat, efectele determinate / schimbările la nivelul grupului țintă proiectat pe termen scurt, mediu și lung;  - Corelarea activităților cu obiectivele proiectului, rezultatele așteptate și cu indicatorii de evaluare;  - Obiectivele SMART ale proiectului (specifice, măsurabile, realizabile, relevante,  încadrate în timp); |
| *Detalierea punctajului* | 3.1 Definirea clară a rezultatelor vizate (indicatori cantitativi) și a impactului preconizat asupra grupului / grupurilor țintă – **7 puncte;**  Se va urmări dacă:  - prin natura activităților proiectului se pot genera rezultate și beneficii pentru grupul țintă  - sunt clar descrise și sunt plauzibile efectele urmărite la nivelul beneficiarilor proiectului  3..2 Capacitatea proiectului de a fi continuat, de a genera sustenabilitate și / sau audiență viitoare -– **6 puncte;**  - sunt descrise și sunt plauzibile modalitățile de adresare a grupului țintă pe durata proiectului și sunt corect estimate efectele acestuia după finalizare, pe o durată cât mai lungă.  3.3. Rezultatul monitorizării în anul anterior – **7 puncte** |
| *Observații* | Punctajul se acordă cumulativ |

**4. Buget**

Vizează resursele financiare ale proiectului, capacitatea de a asigura necesarul financiar pentru cofinanțare, eficiența alocării resurselor existente precum și eficacitatea investiției.

|  |  |
| --- | --- |
| *Punctaj maxim* | *20* |
| *Referință în formularul de finanțare* | * Descrierea solicitantului * Date generale ale proiectului * Descrierea proiectului / date generale ale proiectului * Evenimentele / activitățile din cadrul proiectului * Justificarea proiectului * Scopul proiectului * Obiectivele proiectului * Parteneriate / Surse de finanțare * Grupul țintă, evaluarea rezultatelor și impactul proiectului * Bugetul / venituri / cheltuieli |
| *Elemente de analiză* | Măsura în care cheltuielile estimate sunt realiste și resursele existente sunt adecvate activităților și rezultatelor propuse; măsura în care proiectul propune un raport eficient cost / beneficiu; |
| *Detalierea punctajului* | 4.1. Cheltuielile propuse reflectă în mod real raportul cost-valoare vs. beneficii aduse de proiect - **10 puncte**;  - Se va urmări dacă s-a realizat o fundamentare a cheltuielilor, dacă există elemente precum o pre-analiză a pieței pentru anumite categorii de cheltuieli sau fundamentarea bugetului general.  4.2 Cheltuielile se încadrează în limitele corespunzătoare, sunt justificate și oportune. Costurile estimative nu au fost supra dimensionate – **10 puncte;**  - respectarea limitelor de alocări bugetare (menționate chiar în formularul de buget)  pentru anumite capitole de cheltuieli;  *NOTA: În cazul depășirii procentajelor admise, evaluatorul va depuncta corespunzător și va evidenția acest lucru în raportul de evaluare.*  - concordanța dintre activitățile / rezultatele propuse și costurile prevăzute în buget (ex. nr. de evenimente trecute în cadrul cererii de finanțare este egal cu numărul trecut în buget);  - costurile incluse în buget permit obținerea rezultatelor propuse  - cheltuielile propuse sunt necesare;  - alocarea resurselor, inclusiv cele umane, este realistă, în funcție de anvergura proiectului (echilibrul între costurile de personal și cele materiale, în funcție de amploarea și diversitatea activităților propuse).  *Notă: În perioada implementării proiectului, solicitanții au dreptul să obțină venituri pentru asigurarea cofinanțării necesare proiectului, cu condiția ca aceste venituri să se întoarcă integral în proiect, prin cheltuieli efectuate în perioada implementării acestuia. Proiectul nu se depunctează din cauza generării de venituri.* |
| *Observații* | Punctajul se acordă cumulativ |

**Justificarea modalității de alocare a bugetelor**

**Comisia, individual sau în ședințe de lucru comune are următoarele sarcini:**

* analizează şi notează ofertele în conformitate cu grila de acordare a punctajelor;
* Completează rapoartele de evaluare și grilele de evaluare pentru fiecare proiect în parte;
* stabilește ierarhia ofertelor în funcție de valoarea, importanța sau reprezentativitatea proiectului, pe baza punctajului acordat;
* poate indica liniile de buget care vor putea fi finanțate total sau parțial din cadrul Bugetului de Venituri şi Cheltuieli al ofertei care a întrunit punctajul total minim de 60 de puncte;
* Calculează și propune spre aprobare valoarea finanțării alocate pentru fiecare ofertă care a întrunit un punctaj de minim 60 de puncte.

**1.Valoarea finanțării alocate se calculează numai pentru proiectele care au cumulat 60 de puncte, devenind astfel eligibile spre a primi finanțare, ținând cont de următoarele:**

Valoarea maximă de finanțare a unui proiect este de 100.000 de lei.

2**. Valoarea finanțării solicitate, eligibile (VFSE)** se stabilește, în ședință comună de lucru, prin scăderea cheltuielilor ce se constată că nu sunt fundamentate corespunzător, sunt supraestimate sau nu au relevanță în economia proiectului din **Valoarea finanțării solicitate (VFS);**

**VFSE = VFS – cheltuieli nefundamentate sau supraevaluate**

3. **Punctaj acordat (PA)** este media punctajelor individuale acordate de membrii comisei pentru o ofertă;

4. **Valoarea finanțării alocate (VFA)** se stabilește, în ședință comună de lucru, prin aplicarea formulei:

**VFA = VFSE x PA / 100**